**Doar, o Rugăciune**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doar, o Rugăciune

Distanţa, dintre noi şi Dumnezeu

E doar o rugăciune,

Ce-o înalţ, cu gând pios mereu

Ca jarul din tăciune.

Când Lui Îi spun tot ce m-apasă

În grele strâmtorări,

Mă simt că nu-s străin de casă

Mă ţine, în încercari.

Distanţa, pân-la tronul cel de har

E doar o rugăciune,

Şi Domnul ia aminte, iar şi iar

Ce inima Îi spune.

Când duhul mi-e peste putinţă

Mâhnit, la El alerg,

Să-mi dea puteri spre biruinţă

Pe cale, ca să merg.

Distanţa,... dela mine pân-la cer

E doar o rugăciune,

Prin ea mă-nalţ, prin ea nu pier

La margini de genune.

Prin ea ajung în Sfânta audienţă

A Celui care m-a zidit,

Şi-L rog sa-mi acorde clemenţă

În toate, ce-am greşit.

Flavius Laurian Duverna

08 noiembrie 2007